अलगाव थोड़े समय के लिए सामान्य और ठीक है । लेकिन यह महत्वपूर्ण है कि आप खुद को अपने करीबी समर्थकों से ज़्यादा देर के लिए अलग न रखंा । वे आपको प्यार करते हैं और उन्हें यह जानने की ज़रूरत है कि क्या आप ठीक हैं या नहीं । जितना आप खुद को जानते हों, उसकी तुलना में वे कई बार आपको बेहतर जानते हैं । वे आपको अपने सबसे अच्छे रूप में फिर से आने में मदद कर सकते हैं ।  ये वे लोग हैं जो यह जानते हैं कि आपके साथ कब शांत रहना है और बाहर जा कर मजा करने के लिए आपको कब प्रोत्साहित करना है । वे जानते हैं कि आपको कैसे हंसाना है, और जब आपको रोने की ज़रूरत हो तब वे आपका समर्थन करते हैं । आपको हर किसी के पास जाने की ज़रूरत नहीं है, लेकिन उन लोगों पर भरोसा रखें जो आपके सबसे नज़दीक हों । ये लोग आपकी इन चीज़ों को समझने में भी मदद कर सकते हैं कि क्या आपका दुख उदासी में बदल रहा है और क्या आपको किसी पेशेवर की मदद की ज़रूरत है या नहीं । यह जाने बिना कि आप किस स्थिति से गुज़र रहे हों, आपके दोस्त और परिवार उस दूसरे व्यक्ति के विषयों पर बातें करना शुरु कर सकते हैं । जब आपको बातों के विषय को बदलना हो तब अपने दोस्तों से वह कहने में कोई बुराई नहीं है । बस सच्चे रहें और उन्हें बताएं कि आपको समय की ज़रूरत है । आपको जिन चीज़ों से दुख पहुंचता हो उसके बारे में विशिष्ट रहें और जिसके बारे में आप इस समय बात नहीं करना चाहते हैं उसके प्रति भी विशिष्ट रहें । अपनी दर्द की सीमा का पता होना और अपने आप को बचाना महत्वपूर्ण है । शायद आप अपने पूर्व प्रियजन के साथ दोस्ती कायम रखने के लिए राज़ी हुए थे, लेकिन वे ”दोस्ताना” फोन कॉल दुखदायी हैं । आप कैसा महसूस कर रहे हैं उसके बारे में सच्चे रहें । आपको ठीक होने के प्रति खुद को समय देने के लिए पूरी तरह से अलग होने की आवश्यकता हो सकती है । संभवतः आपके ऐसे कुछ सहकर्मी, सहपाठी, या यहां तक कि दोस्त और परिवार के लोग हैं जो आपकी "नज़दीकी समर्थकों" की श्रेणी में नहीं हैं । शायद वे ऐसे लोग न हों जिनसे आप अपने दिल की बात करते हैं, लेकिन फिर भी आपकी ज़िंदगी में उनकी काफ़ी अहमियत है । दोपहर के भोजन के लिए अपने सहकर्मी के निमंत्रण को ठुकराने में कोई बुराई नहीं है, लेकिन फिर ये लोग पहले की तरह बेफिक्र, दोस्ताना, जीवन-से-मनबहलाव करने वाले दोस्त ही बने रहेंगे । इन समर्थनों में आम तौर पर प्राकृतिक सीमाएं होती हैं जिन्हें आपने पहले से ही स्थापित कर लिया है । आप काफ़ी ज़्यादा निजी बातें करने से बचते हैं और बातों को मजेदार और सतह पर ही रखते हैं । वे आपसे 30 मिनट की लंच ब्रेक के दौरान अधिक भावनात्मक बातों के बारे में बात करने की उम्मीद नहीं करेंगे । यह जो खो गया है उसकी जगह लेने के लिए नहीं है । बल्कि, यह आगे बढ़ने के लिए है । एक बार जब आपका दुख कम होने लगे, आप यह पाएंगे कि आप उस व्यक्ति के बारे में कम सोच-विचार रहे हैं जिसे आप भुलाने की कोशिश कर रहे थे । अब नए लोगों से मिलने का अच्छा समय है । नए लोग रोमांचक होते हैं । आपको आगे बढ़ने के लिए, किसी भी परिस्थिति में, लोगों के साथ डेट पर जाने की कोई ज़रूरत नहीं है । वास्तव में, ऐसा करने के बारे में केवल सोचने से भी आप भयभीत हो सकते हैं । तो तीव्रता को थोड़ा कम कर लें और एक आरामदायक तरीके से इसका पुनर्मूल्यांकन करें । डेटिंग की संस्कृति में डूबने के बजाय, नई दोस्ती की संभावनाओं में डूबें । दोस्ती बहुत ज़्यादा अद्भुत रूप ले सकती है । कुछ दोस्त परिवार के सदस्यों की तरह हैं । कभी कभी दोस्ती से आगे बढ़कर दोस्त प्रेमी बन जाते हैं । कभी कभी दोस्त बस दोस्त ही बने रह जाते हैं । भले ही एक नया दोस्त किसी भी श्रेणी में हो, और अधिक दोस्त बनाने में कुछ गलत नहीं है ।
Reconnect with your closest supporters. Set boundaries for conversations. Set boundaries for interactions. Accept invitations to socialize with acquaintances. Let new people in.